করোনা ভাইরাস: বাংলাদেশে কোভিড-১৯ রোগে মৃত্যুর সংখ্যা পাঁচ হাজার ছাড়ালো
বাংলাদেশে করোনাভাইরাসে আক্রান্ত হয়ে গত ২৪ ঘণ্টায় আরো ২৮ জনের মৃত্যু হয়েছে বলে স্বাস্থ্য অধিদপ্তর জানিয়েছে।
এ নিয়ে ভাইরাসটিতে আক্রান্ত হয়ে মোট ৫,০০৭ জনের মৃত্যু হলো।
বাংলাদেশে গত ১৮ই মার্চ প্রথম করোনাভাইরাসে আক্রান্ত হয়ে এক জনের মৃত্যুর কথা ঘোষণা করা হয়েছিল। এর প্রায় ছয় মাস পর কোভিড-১৯ এ আক্রান্ত হয়ে মৃত্যুর সংখ্যা ৫ হাজার ছাড়িয়ে গেলো।
স্বাস্থ্য অধিদপ্তর আরও জানিয়েছে, গত ২৪ ঘণ্টায় নতুন করে আরও ১,৫৫৭ জন করোনাভাইরাসে আক্রান্ত হিসেবে শনাক্ত হয়েছেন।
এ নিয়ে এখন পর্যন্ত বাংলাদেশে করোনাভাইরাসে আক্রান্ত হিসেবে শনাক্ত হলেন মোট ৩ লাখ ৫২ হাজার ১৭৮ জন।
স্বাস্থ্য অধিদপ্তরের তথ্য অনুযায়ী, গত ২৪ ঘণ্টায় বাংলাদেশে কোভিড-১৯ রোগ থেকে সুস্থ হয়েছেন ২,০৭৩ জন।
এ পর্যন্ত কোভিড-১৯ থেকে মোট সুস্থ মানুষের সংখ্যা ২ লাখ ৬০ হাজার ৭৯০ জন।
স্বাস্থ্য অধিদপ্তরের সংবাদ বিজ্ঞপ্তিতে এসব তথ্য জানানো হয়েছে।
গত ২৪ ঘণ্টায় ১৪ হাজার ১৬৪ জনের নমুনা পরীক্ষা করা হয়েছে। এ পর্যন্ত মোট নমুনা পরীক্ষা হয়েছে ১৮ লাখ ৪৮ হাজার ৪৮৭ জনের।
গত ২৪ ঘণ্টায় মৃতদের মধ্যে পুরুষ ১৭ জন এবং নারী ১১ জন। এরা সবাই হাসপাতালে মারা গেছেন।
গত ২৪ ঘণ্টায় পরীক্ষা করা নমুনার ১০ দশমিক ৯৯ শতাংশের মধ্যে করোনাভাইরাস শনাক্ত হয়েছে। আর এখন পর্যন্ত পরীক্ষা করা নমুনার মধ্যে ১৯ দশমিক  ০৫ শতাংশের মধ্যে এই ভাইরাস শনাক্ত হয়েছে।
যুক্তরাষ্ট্রের জনস হপকিন্স ইউনিভার্সিটির তথ্য অনুযায়ী, বিশ্বে এখন পর্যন্ত মোট করোনাভাইরাস রোগী শনাক্ত হয়েছে ৩ কোটি ১৩ লাখ ২২ হাজার ৩১৪ জন। বিশ্বে করোনাভাইরাসে মোট মৃত্যু হয়েছে ৯ লাখ ৬৪ হাজার ৭৬৫ জনের।
সবচেয়ে বেশি রোগী শনাক্ত এবং মৃত্যু হয়েছে যুক্তরাষ্ট্রে। আক্রান্তের সংখ্যার দিক থেকে বাংলাদেশের অবস্থান ১৫ তম।
করোনাভাইরাস: সুস্থ হয়ে উঠতে কতদিন লাগে?
নিজেকে যেভাবে নিরাপদ রাখবেন করোনাভাইরাস থেকে
করোনাভাইরাস : কীভাবে বানাবেন আপনার নিজের ফেসমাস্ক
আপনার কি দ্বিতীয়বার কোভিড ১৯ সংক্রমণ হতে পারে?
টাকার মাধ্যমে করোনাভাইরাস ছড়াতে পারে কি?
'হার্ড ইমিউনিটি' কী, এর জন্য কতটা মূল্য দিতে হবে?
কোথায় কতোক্ষণ বেঁচে থাকে কোভিড-১৯ এর জীবাণু, নির্মূলের উপায়

বাংলাদেশে করোনাভাইরাসে আক্রান্ত হয়ে গত ২৪ ঘণ্টায় আরো ২৮ জনের মৃত্যু হয়েছে বলে স্বাস্থ্য অধিদপ্তর জানিয়েছে।